ddrg/super_eurlex huggingface dataset:
2)

Iraniin kohdistuvista rajoittavista toimenpiteistä annetun asetuksen (EU) N:o 267/2012 täytäntöönpanosta 21.12.2012 annettu neuvoston täytäntöönpanoasetus (EU) N:o 1264/2012 kumotaan siltä osin kuin siinä on merkitty Sharif University of Technologyn nimi Iraniin kohdistuvista rajoittavista toimenpiteistä ja asetuksen (EU) N:o 961/2010 kumoamisesta 23.3.2012 annetun neuvoston asetuksen (EU) N:o 267/2012 liitteeseen IX.
FI Euroopan unionin virallinen lehti C 90/13

Unionin yleisen tuomioistuimen tuomio 28.1.2016 – Itävalta v. komissio

(Asia T-427/12) (1)

((Valtiontuki - Pankkiala - Saksan ja Itävallan Bayerische Landesbankille sen rakenneuudistuksen yhteydessä myöntämä tuki - Päätös, jossa tuki todetaan soveltuvaksi sisämarkkinoille sillä varauksella, että noudatetaan tiettyjä edellytyksiä - Muulla kuin jäsenvaltion kielellä laaditun alkuperäisen päätöksen kumoaminen - Kumoamiskanne - Kannekelpoinen toimi - Tutkittavaksi ottaminen - Valtiontuen käsite - Etu - Puolustautumisoikeudet - Perusteluvelvollisuus))

(2016/C 090/17)

Oikeudenkäyntikieli: saksa

Asianosaiset

Kantaja: Itävallan tasavalta (asiamiehet: C. Pesendorfer, M. Windisch, W. Peschorn ja S. Ullreich)

Vastaaja: Euroopan komissio (asiamiehet: L. Flynn, T. Maxian Rusche ja R. Sauer)

Oikeudenkäynnin kohde

Vaatimus kumota Saksan liittotasavallan ja Itävallan tasavallan Bayerische Landesbankille myöntämästä valtiontuesta 25.7.2012 annetun komission päätöksen C(2012) 5062 final (asia SA.28487 (C 16/2009, ex N 254/2009)) 1 artiklan 1 kohdan d alakohta ja 2 kohta, ja sen seurauksena, että kyseinen päätös on kumottu valtiontuesta, jonka Saksa ja Itävalta ovat myöntäneet Bayerische Landesbankille (asia nro SA.28487 (C 16/09) (ex N 254/09)), 5.2.2013 annetun komission päätöksen (EU) 2015/657 (EUVL 2015, L 109, s. 1) 1 artiklalla, vaatimus kumota viimeksi mainitun päätöksen 2 artiklan 1 kohdan d alakohta ja 2 kohta.

Tuomiolauselma

1) Kanne hylätään.

2) Itävallan tasavalta velvoitetaan korvaamaan oikeudenkäyntikulut.

(1) EUVL C 373, 1.12.2012.
1)

Toimenpiteestä C 36/07 (ex NN 25/07), jonka Saksa on myöntänyt Deutsche Post AG:n hyväksi, 25.1.2012 annetun komission päätöksen 2012/636/EU 1 ja 4–6 artikla kumotaan.
FI Euroopan unionin virallinen lehti C 7/16

Unionin yleisen tuomioistuimen tuomio 12.11.2015 – HSH Investment Holdings Coinvest-C ja HSH Investment Holdings FSO v. komissio

(Asia T-499/12) (1)

((Valtiontuet - Pankkiala - HSH Nordbankin rakenneuudistus - Päätös, jolla todetaan tuki sisämarkkinoille soveltuvaksi tietyin edellytyksin - Kumoamiskanne - Toimi ei koske kantajaa erikseen - Tuensaajan vähemmistöosakas - Erillisen intressin käsite - Osittainen tutkimatta jättäminen - Pääoman laimentuminen))

(2016/C 007/22)

Oikeudenkäyntikieli: saksa

Asianosaiset

Kantaja: HSH Investment Holdings Coinvest-C Sàrl (Luxemburg, Luxemburg) ja HSH Investment Holdings FSO Sàrl (Luxemburg) (edustajat: asianajajat H.-J. Niemeyer, H. Ehlers ja C. Kovács)

Vastaaja: Euroopan komissio (asiamiehet: L. Flynn, T. Maxian Rusche ja R. Sauer)

Oikeudenkäynnin kohde

Valtiontuesta SA.29338 (C 29/09, ex N 264/09), jonka Saksan liittotasavalta on myöntänyt HSH Nordbank AG:lle, 20.9.2011 tehtyä komission päätöstä 2012/477/EU (EUVL 2012, L 225, s. 1) koskeva kumoamisvaatimus

Tuomiolauselma

1) Kanne hylätään.

2) HSH Investment Holdings Coinvest-C Sàrl ja HSH Investment Holdings FSO Sàrl velvoitetaan korvaamaan oikeudenkäyntikulut.

(1) EUVL C 26, 26.1.2013.
FI Euroopan unionin virallinen lehti C 190/11

Unionin yleisen tuomioistuimen tuomio 22.4.2015 – Puola v. komissio

(Asia T-290/12) (1)

((Maatalous - Yhteinen markkinajärjestely - Hedelmä- ja vihannesala sekä hedelmä- ja vihannesjalosteala - Tuki tuottajaryhmille - Unionin rahoitusosuuden rajoittaminen - Oikeusvarmuus - Luottamuksensuoja - Perusteluvelvollisuus - Vilpitön yhteistyö))

(2015/C 190/12)

Oikeudenkäyntikieli: puola

Asianosaiset

Kantaja: Puolan tasavalta (asiamiehet: aluksi B. Majczyna ja M. Szpunar, sitten B. Majczyna ja K. Straś)

Vastaaja: Euroopan komissio (asiamiehet: aluksi N. Donnelly, B. Schima ja D. Milanowska, sitten D. Milanowska ja B. Schima

Oikeudenkäynnin kohde

Kanne, jossa on kyse vaatimuksesta kumota neuvoston asetuksen (EY) N:o 1234/2007 soveltamista koskevista yksityiskohtaisista säännöistä hedelmä- ja vihannesalan sekä hedelmä- ja vihannesjalostealan osalta annetun täytäntöönpanoasetuksen (EU) N:o 543/2011 muuttamisesta 4.4.2012 annetun komission täytäntöönpanoasetuksen (EU) N:o 302/2012 (EUVL L 99, s. 21) 1 artiklan 2–4, 6, 12 ja 13 kohta, 2 artiklan 1–3 kohta, luettuna yhdessä sen 3 artiklan kanssa, sekä liitteet I ja II.

Tuomiolauselma

1) Kanne hylätään.

2) Puolan tasavalta vastaa omista oikeudenkäyntikuluistaan, ja se velvoitetaan korvaamaan komission oikeudenkäyntikulut.

(1) EUVL C 250, 18.8.2012.
FI Euroopan unionin virallinen lehti C 34/33

Unionin yleisen tuomioistuimen tuomio 11.12.2014 – Saint-Gobain Glass Deutschland v. komissio

(Asia T-476/12) (1)

((Oikeus tutustua asiakirjoihin - Asetus (EY) N:o 1049/2001 - Asetus (EY) N:o 1367/2006 - Saksassa sijaitseviin kantajan laitoksiin, joita kasvihuonekaasujen päästöoikeuksien vaihtojärjestelmä koskee, liittyvät asiakirjat - Osittainen kieltäytyminen asiakirjan luovuttamisesta - Ympäristöä koskevat tiedot - Asetuksen N:o 1367/2006 6 artiklan 1 kohdan toinen virke - Päätöksentekomenettelyn suojaan liittyvä poikkeus - Jäsenvaltiolta peräisin olevat asiakirjat - Jäsenvaltion esittämä vastustus - Asetuksen N:o 1049/2001 4 artiklan 3 ja 5 kohta))

(2015/C 034/37)

Oikeudenkäyntikieli: saksa

Asianosaiset

Kantaja: Saint-Gobain Glass Deutschland GmbH (Aix-la-Chapelle, Saksa) (edustajat: asianajajat S. Altenschmidt ja C. Dittrich)

Vastaaja: Euroopan komissio (asiamiehet: aluksi P. Costa de Oliveira ja H. Krämer, sitten H. Krämer ja M. Konstantinidis)

Oikeudenkäynnin kohde

Yhtäältä 4.9.2012 annetun komission implisiittisen päätöksen kumoamisvaatimus sekä toissijaisesti 25.9.2012 annetun komission implisiittisen päätöksen kumoamisvaatimus ja toisaalta 17.1.2013 annetun komission päätöksen kumoamisvaatimus, jolla evättiin oikeus tutustua kaikkiin Saksan liittotasavallan ympäristöviraston tietoihin, jotka tämä on toimittanut Euroopan komissiolle päästöoikeuksien yhdenmukaistettua maksutta tapahtuvaa jakoa koskevien unionin laajuisten siirtymäsäännösten vahvistamisesta Euroopan parlamentin ja neuvoston direktiivin 2003/87/EY 10 a artiklan mukaisesti 27.4.2011 annetun Euroopan komission päätöksen 2011/278/EU (EUVL L 130, s. 1) 15 artiklan 1 kohdan nojalla, siltä osin kuin tämä asiakirja sisältää tiettyihin Saksan alueella sijaitseviin kantajan laitoksiin liittyviä tietoja, jotka koskevat väliaikaisia tukia sekä toimintaa ja kapasiteettitasoja hiilidioksidipäästöjen valossa vuosina 2005–2010, laitosten tehokkuutta ja vuosittaisia päästöoikeuksia, jotka on myönnetty alustavasti vuosille 2013–2020.

Tuomiolauselma

1) Kanne hylätään.

2) Saint-Gobain Glass Deutschland GmbH velvoitetaan korvaamaan oikeudenkäyntikulut.

(1) EUVL C 9, 12.1.2013.
FI Euroopan unionin virallinen lehti C 388/11

Unionin yleisen tuomioistuimen tuomio 18.9.2014 – Central Bank of Iran v. neuvosto

(Asia T-262/12) (1)

((Yhteinen ulko- ja turvallisuuspolitiikka - Iraniin kohdistetut rajoittavat toimenpiteet, joiden tarkoituksena on estää ydinaseiden levittäminen - Varojen jäädyttäminen - Kumoamiskanne - Vireilläolovaikutus - Perusteluvelvollisuus - Puolustautumisoikeudet))

2014/C 388/12

Oikeudenkäyntikieli: englanti

Asianosaiset

Kantaja: Central Bank of Iran (Teheran, Iran) (edustaja: barrister M. Lester)

Vastaaja: Euroopan unionin neuvosto (asiamiehet: M. Bishop ja V. Piessevaux)

Oikeudenkäynnin kohde

Pääasiallisesti, vaatimus Iraniin kohdistuvista rajoittavista toimenpiteistä annetun päätöksen 2010/413/YUTP muuttamisesta 23.1.2012 annetun neuvoston päätöksen 2012/35/YUTP (EUVL L 19, s. 22) ja Iraniin kohdistuvista rajoittavista toimenpiteistä annetun neuvoston päätöksen 2010/413/YUTP muuttamisesta 15.10.2012 annetun neuvoston päätöksen 2012/635/YUTP (EUVL L 282, s. 58) kumoamiseksi siltä osin kuin kantajan nimi on merkitty niissä Iraniin kohdistuvista rajoittavista toimenpiteistä ja yhteisen kannan 2007/140/YUTP kumoamisesta 26.7.2010 annetun neuvoston päätöksen 2010/413/YUTP (EUVL L 195, s. 39) liitteessä II olevaan luetteloon tai pysytetty luettelossa uudelleen tarkastelun jälkeen, ja toiseksi Iraniin kohdistuvista rajoittavista toimenpiteistä ja asetuksen (EU) N:o 961/2010 kumoamisesta 23.3.2012 annetun neuvoston asetuksen (EU) N:o 267/2012 (EUVL L 88, s. 1) ja Iraniin kohdistuvista rajoittavista toimenpiteistä annetun asetuksen (EU) N:o 267/2012 täytäntöönpanosta 15.10.2012 annetun neuvoston täytäntöönpanoasetuksen (EU) N:o 945/2012 (EUVL L 282, s. 16) kumoamiseksi siltä osin kuin kantajan nimi on merkitty niissä asetuksen N:o 267/2012 liitteessä IX olevaan luetteloon tai pysytetty luettelossa uudelleen tarkastelun jälkeen.

Tuomiolauselma

1) Iraniin kohdistuvista rajoittavista toimenpiteistä ja asetuksen (EU) N:o 961/2010 kumoamisesta 23.3.2012 annettu neuvoston asetus (EU) N:o 267/2012 (EUVL L 88, s. 1) kumotaan siltä osin kuin Central Bank of Iranin nimi on merkitty siinä asetuksen liitteessä IX olevaan luetteloon.

2) Kanne hylätään muilta osin.

3) Euroopan unionin neuvosto vastaa puolesta omia ja puolesta Central Bank of Iranin oikeudenkäyntikuluja.

4) Central Bank of Iran vastaa puolesta omia ja puolesta Euroopan unionin neuvoston oikeudenkäyntikuluja.

(1) EUVL C 243, 11.8.2012.
C 395/39

Unionin yleisen tuomioistuimen tuomio 26.9.2014 – Koscher + Würtz v. SMHV – Kirchner & Wilhelm (KW SURGICAL INSTRUMENTS)

(Asia T-445/12) (1)

((Yhteisön tavaramerkki - Väitemenettely - Kansainvälinen rekisteröinti, jossa on nimetty Euroopan yhteisö - Kuviomerkki KW SURGICAL INSTRUMENTS - Aikaisempi kansallinen sanamerkki Ka We - Suhteellinen hylkäysperuste - Sekaannusvaara - Asetuksen (EY) N:o 207/2009 8 artiklan 1 kohdan b alakohta - Muutoksenhakumenettely - Valituslautakunnan tutkinnan laajuus - Näyttö aikaisemman tavaramerkin tosiasiallisesta käytöstä - Väiteosastossa esitetty vaatimus - Haetun tavaramerkin rekisteröinnin epääminen ilman, että sitä ennen olisi tutkittu aikaisemman tavaramerkin tosiasiallista käyttöä koskevaa edellytystä - Oikeudellinen virhe - Toimivalta muuttaa päätöstä))

(2014/C 395/47)

Oikeudenkäyntikieli: saksa

Asianosaiset

Kantaja: Koscher + Würtz GmbH (Spaichingen, Saksa) (edustajat: asianajajat P. Mes, C. Graf von der Groeben, G. Rother, J. Bühling, A. Verhauwen, J. Künzel, D. Jestaedt, M. Bergermann, J. Vogtmeier ja A. Kramer)

Vastaaja: sisämarkkinoiden harmonisointivirasto (tavaramerkit ja mallit) (SMHV) (asiamies: A. Schifko)

Vastapuoli SMHV:n valituslautakunnassa: Kirchner & Wilhelm GmbH + Co. (Asperg, Saksa) (edustaja: asianajaja J. Dönch)

Oikeudenkäynnin kohde

Kanne, joka on nostettu SMHV:n neljännen valituslautakunnan 6.8.2012 tekemästä päätöksestä (asia R 1675/2011-4), joka koskee Kirchner & Wilhelm GmbH + Co:n ja Koscher + Würtz GmbH:n välistä väitemenettelyä.

Tuomiolauselma

1) Sisämarkkinoiden harmonisointiviraston (tavaramerkit ja mallit) neljännen valituslautakunnan 6.8.2012 tekemä päätös (asia R 167/2011-4), joka koskee Kirchner & Wilhelm GmbH + Co. ja Koscher + Würtz GmbH:n välistä väitemenettelyä, kumotaan.

2) Kanne hylätään muilta osin.

3) SMHV vastaa omista oikeudenkäyntikuluistaan sekä 50 prosentista Koscher + Würtzille valituslautakunnassa ja unionin yleisessä tuomioistuimessa aiheutuneista oikeudenkäyntikuluista.

4) Koscher + Würtz vastaa 50 prosentista omista oikeudenkäyntikuluistaan, jotka ovat aiheutuneet valituslautakunnassa ja unionin yleisessä tuomioistuimessa.

(1) EUVL C 379, 8.12.2012.
FI Euroopan unionin virallinen lehti C 102/36

Unionin yleisen tuomioistuimen tuomio 27.2.2014 – Advance Magazine Publishers v. SMHV – Nanso Group (TEEN VOGUE)

(Asia T-509/12) (1)

((Yhteisön tavaramerkki - Väitemenettely - Hakemus sanamerkin TEEN VOGUE rekisteröimiseksi yhteisön tavaramerkiksi - Aikaisempi kansallinen sanamerkki VOGUE - Tutkittavaksi ottaminen - Vaatimusten muotoilu - Suhteellinen hylkäysperuste - Sekaannusvaara - Tavaroiden samanlaisuus tai samankaltaisuus - Merkkien samankaltaisuus - Asetuksen (EY) N:o 207/2009 8 artiklan 1 kohdan b alakohta - Rekisteröinnin osittainen epääminen))

2014/C 102/56

Oikeudenkäyntikieli: englanti

Asianosaiset

Kantaja: Advance Magazine Publishers, Inc. (New York, New York, Yhdysvallat) (edustaja: barrister C. Aikens)

Vastaaja: sisämarkkinoiden harmonisointivirasto (tavaramerkit ja mallit) (SMHV) (asiamies: V. Melgar)

Vastapuoli SMHV:n valituslautakunnassa ja väliintulija unionin yleisessä tuomioistuimessa: Nanso Group Oy (Nokia, Suomi) (edustaja: asianajaja M. Tuominen)

Oikeudenkäynnin kohde

Kanne, joka on nostettu SMHV:n neljännen valituslautakunnan 17.9.2012 tekemästä päätöksestä (asia R 147/2011-4), joka liittyy Nanso Group Oy:n ja Advance Magazine Publishers, Inc:n väliseen väitemenettelyyn.

Tuomiolauselma

1) Kanne hylätään.

2) Advance Magazine Publishers, Inc. velvoitetaan korvaamaan oikeudenkäyntikulut.

(1) EUVL C 26, 26.1.2013.
1)

Euroopan komissio velvoitetaan suorittamaan ANKO AE Antiprosopeion, Emporiou kai Viomichaniasille summat, joiden maksaminen oli keskeytetty eurooppalaisen tutkimusalueen toteuttamista ja innovointia tukevassa Euroopan yhteisön kuudennessa tutkimuksen, teknologian kehittämisen ja esittelyn puiteohjelmassa (2002–2006) tehdyn Persona -hankkeeseen liittyvän sopimuksen liitteeseen otettujen yleisten sopimusehtojen II.28 kohdan 8 kohdan kolmannen alakohdan perusteella, eikä tämä suoritus vaikuta ANKO Antiprosopeion, Emporiou kai Viomichaniasin ilmoittamien kulujen tukikelpoisuuteen eikä komission suorittaman tarkastuksen 11 BA134 011 loppuraportissa omaksuttujen päätelmien toimeenpanoon. Suoritettavien summat eivät voi ylittää maksujen keskeyttämishetkellä jäljellä olleen taloudellisen tuen määrää, ja niihin on lisättävä viivästyskorot, jotka alkavat kerääntyä kultakin jaksolta sen 45 päivän mittaisen maksuajan päätyttyä, joka alkaa kulua raporttien hyväksymisestä komissiossa, ja viimeistään 90 päivän kuluttua siitä, kun komissio on vastaanottanut raportit. Korkoihin sovelletaan korotusta, joka on voimassa maksun erääntymiskuukauden ensimmäisenä päivänä ja sen suuruisena kuin se on julkaistu Euroopan unionin virallisen lehden C-sarjassa.
FI Euroopan unionin virallinen lehti C 233/9

Unionin yleisen tuomioistuimen tuomio 4.7.2013 — Laboratoires CTRS v. komissio

(Asia T-301/12) (1)

(Ihmisille tarkoitetut lääkkeet - Orphacol-lääkkeen markkinoille saattamista koskeva lupahakemus - Komission kielteinen päätös - Asetus (EY) N:o 726/2004 - Direktiivi 2001/83/EY - Vakiintunut lääkinnällinen käyttö - Poikkeukselliset olosuhteet)

2013/C 233/16

Oikeudenkäyntikieli: englanti

Asianosaiset

Kantaja: Laboratoires CTRS (Boulogne-Billancourt, Ranska) (edustajat: barrister K. Bacon, solicitor M. Utges Manley ja solicitor M. Barnden)

Vastaaja: Euroopan komissio (asiamiehet: E. White, M. Šimerdová ja L. Banciella)

Väliintulijat, jotka tukevat kantajan vaatimuksia: Tšekin tasavalta (asiamiehet: M. Smolek ja D. Hadroušek), Tanskan kuningaskunta (asiamiehet: V. Pasternak Jørgensen ja C. Thorning), Ranskan tasavalta (asiamiehet: D. Colas, F. Gloaguen ja S. Menez), Itävallan tasavalta (asiamiehet: C. Pesendorfer ja A. Posch) ja Ison-Britannian ja Pohjois-Irlannin yhdistynyt kuningaskunta (asiamiehet: aluksi S. Behzadi-Spencer, sittemmin C. Murrel ja lopuksi L. Christie, avustajanaan barrister J. Holmes)

Väliintulija, joka tukee vastaajan vaatimuksia: Puolan tasavalta (asiamiehet: aluksi B. Majczyna ja M. Szpunar, sittemmin Majczyna)

Oikeudenkäynnin kohde

Komission 25.5.2012 antaman täytäntöönpanopäätöksen K(2012) 3306 lopullinen, jolla evättiin ihmisille tarkoitetun harvinaislääkkeen ”Orphacol — koolihappo” markkinoille saattamista koskeva lupa Euroopan parlamentin ja neuvoston asetuksen (EY) N:o 726/2004 mukaisesti, kumoamisvaatimus

Tuomiolauselma

1) Komission 25.5.2012 antama täytäntöönpanopäätös K(2012) 3306 lopullinen, jolla evättiin ihmisille tarkoitetun harvinaislääkkeen ”Orphacol — koolihappo” markkinoille saattamista koskeva lupa Euroopan parlamentin ja neuvoston asetuksen (EY) N:o 726/2004 mukaisesti, kumotaan.

2) Euroopan komissio vastaa omista oikeudenkäyntikuluistaan, ja se velvoitetaan korvaamaan Laboratoires CTRS:n oikeudenkäyntikulut.

3) Tšekin tasavalta, Tanskan kuningaskunta, Ranskan tasavalta, Itävallan tasavalta, Puolan tasavalta sekä Ison-Britannian ja Pohjois-Irlannin yhdistynyt kuningaskunta vastaavat omista oikeudenkäyntikuluistaan.

(1) EUVL C 250, 18.8.2012.
FI Euroopan unionin virallinen lehti C 336/21

Unionin yleisen tuomioistuimen tuomio 16.9.2013 — Oro Clean Chemie v. SMHV — Merz Pharma (PROSEPT)

(Asia T-284/12) (1)

(Yhteisön tavaramerkki - Väitemenettely - Hakemus sanamerkin PROSEPT rekisteröimiseksi yhteisön tavaramerkiksi - Aikaisempi kansallinen sanamerkki Pursept - Suhteellinen hylkäysperuste - Sekaannusvaara - Merkkien samankaltaisuus - Asetuksen (EY) N:o 207/2009 8 artiklan 1 kohdan b alakohta - Puolustautumisoikeudet - Asetuksen N:o 207/2009 75 artikla)

2013/C 336/41

Oikeudenkäyntikieli: saksa

Asianosaiset

Kantaja: Oro Clean Chemie AG (Fehraltorf, Sveitsi) (edustaja: asianajaja F. Ekey)

Vastaaja: sisämarkkinoiden harmonisointivirasto (tavaramerkit ja mallit) (asiamies: G. Schneider)

Vastapuoli SMHV:n valituslautakunnassa ja väliintulija unionin yleisessä tuomioistuimessa: Merz Pharma GmbH & Co. KGaA (Frankfurt am Main, Saksa) (edustajat: asianajajat M. Hirsch ja C. Mayerhöffer)

Oikeudenkäynnin kohde

Kanne SMHV:n ensimmäisen valituslautakunnan 29.3.2012 tekemästä päätöksestä (asia R 1053/2011-1), joka koskee Merz Pharma GmbH & Co. KGaA:n ja Oro Clean Chemie AG:n välistä väitemenettelyä

Tuomiolauselma

1) Kanne hylätään.

2) Oro Clean Chemie AG velvoitetaan korvaamaan oikeudenkäyntikulut.

(1) EUVL C 258, 25.8.2012.
C 25/36

Unionin yleisen tuomioistuimen tuomio 15.11.2018 – Axa Mediterranean v. komissio

(Asia T-405/11) (1)

((Valtiontuet - Yhteisöverosäännökset, joiden perusteella yritykset, joiden verotuksellinen kotipaikka on Espanjassa, voivat kirjata omistusosuuksien hankkimisesta yrityksissä, joiden verotuksellinen kotipaikka on ulkomailla, johtuvan liikearvon kuluksi - Päätös, jossa tuki todetaan yhteismarkkinoille soveltumattomaksi, ja jossa määrätään se perittäväksi takaisin - Valtiontuen käsite - Valikoivuus - Viitejärjestelmä - Poikkeus - Kohtelun erilaisuus - Erilaisen kohtelun perusteltavuus - Toimenpiteestä hyötyvät yritykset - Luottamuksensuoja))

(2019/C 25/45)

Oikeudenkäyntikieli: espanja

Asianosaiset

Kantaja: Axa Mediterranean Holding, SA (Palma de Mallorca, Espanja) (edustajat: aluksi asianajajat J. Buendía Sierra, E. Abad Valdenebro, M. Muñoz de Juan ja R. Calvo Salinero, sitten J. Buendía Sierra, E. Abad Valdenebro ja R. Calvo Salinero, ja lopuksi J. Buendía Sierra, E. Abad Valdenebro, R. Calvo Salinero ja A. Lamadrid de Pablo)

Vastaaja: Euroopan komissio (asiamiehet: R. Lyal, C. Urraca Caviedes ja P. Němečková)

Oikeudenkäynnin kohde

SEUT 263 artiklaan perustuva kanne, jolla vaaditaan Espanjassa sovelletusta omistusosuuden hankkimisesta ulkomaisissa kohteissa johtuvan rahallisen liikearvon kirjaamisesta kuluksi 12.1.2011 annetun komission päätöksen C 45/07 (ex NN 51/07, ex CP 9/07) (EUVL 2011, L 135, s. 1) 1 artiklan 1 kohdan ja 4 artiklan kumoamista.

Tuomiolauselma

1) Kanne hylätään.

2) Axa Mediterranean Holding, SA vastaa omista oikeudenkäyntikuluistaan, ja se velvoitetaan korvaamaan Euroopan komission oikeudenkäyntikulut.

(1) EUVL C 282, 24.9.2011.
FI Euroopan unionin virallinen lehti C 118/23

Unionin yleisen tuomioistuimen tuomio 26.2.2015 – Pangyrus v. SMHV – RSVP Design (COLOURBLIND)

(Asia T-257/11) (1)

((Yhteisön tavaramerkki - Mitättömyysmenettely - Yhteisön sanamerkki COLOURBLIND - Sanamerkki COLOURBLIND - Ehdoton hylkäysperuste - Vilpillisen tarkoituksen puuttuminen - Asetuksen (EY) N:o 207/2009 52 artiklan 1 kohdan b alakohta - Merkkiä, jonka ulottuvuus ei ole vain paikallinen, ei ole käytetty liike-elämässä - Suhteellinen hylkäysperuste - Asetuksen (EY) N:o 207/2009 8 artiklan 4 kohta ja 53 artiklan 1 kohdan c alakohta))

(2015/C 118/29)

Oikeudenkäyntikieli: englanti

Asianosaiset

Kantaja: Pangyrus Ltd (York, Yhdistynyt kuningaskunta) (edustajat: solicitor S. Clubb ja M. Lindsay, QC)

Vastaaja: sisämarkkinoiden harmonisointivirasto (tavaramerkit ja mallit) (asiamies. P. Bullock)

Vastapuoli SMHV:n valituslautakunnassa ja väliintulija unionin yleisessä tuomioistuimessa: RSVP Design Ltd (Brookfield, Yhdistynyt kuningaskunta) (edustajat: aluksi solicitor M. Blair, sitten solicitor J. MacKenzie)

Oikeudenkäynnin kohde

Kanne SMHV:n neljännen valituslautakunnan 23.3.2011 tekemästä päätöksestä (asia R 751/2009-4), joka koskee Pangyrus Ltd:n ja RSVP Design Ltd:n välistä mitättömyysmenettelyä

Tuomiolauselma

1) Kanne hylätään.

2) Pangyrus Ltd velvoitetaan korvaamaan oikeudenkäyntikulut.

(1) EUVL C 211, 16.7.2011.
FI Euroopan unionin virallinen lehti C 159/22

Unionin yleisen tuomioistuimen tuomio 8.4.2014 – ABN Amro Group v. komissio

(Asia T-319/11) (1)

((Valtiontuki - Rahoitusala - Valtiontuki jäsenvaltion taloudessa olevan vakavan häiriön poistamiseksi - SEUT 107 artiklan 3 kohdan b alakohta - Päätös, jolla tuki todetaan sisämarkkinoille soveltuvaksi - Tuen myöntämisehdot - Hankintakielto - Yhteensoveltuvuus rahoitusalan tukia talouskriisin yhteydessä koskevien komission tiedonantojen kanssa - Oikeasuhteisuus - Yhdenvertainen kohtelu - Hyvän hallinnon periaate - Perusteluvelvollisuus - Omistusoikeus))

2014/C 159/29

Oikeudenkäyntikieli: englanti

Asianosaiset

Kantaja: ABN Amro Group NV (Amsterdam, Alankomaat) (edustajat: asianajajat W. Knibbeler ja P. van den Berg)

Vastaaja: Euroopan komissio (asiamiehet: L. Flynn ja S. Noë)

Oikeudenkäynnin kohde

Kanne, jossa on kyse toimenpiteestä C 11/09 (ex NN 53b/08, NN 2/10 ja N 19/10), jonka on toteuttanut Alankomaiden valtio ABN AMRO Group NV:n (perustettu Fortis Bank Nederlandin ja ABN AMRO N:n fuusiossa) hyväksi 5.4.2011 annetun komission päätöksen 2011/823/EU (EUVL L 333, s. 1) osittaista kumoamista koskevasta vaatimuksesta.

Tuomiolauselma

1) Kanne hylätään.

2) ABN Amro Group NV velvoitetaan korvaamaan oikeudenkäyntikulut.

(1) EUVL C 252, 27.8.2011.
FI Euroopan unionin virallinen lehti C 26/42

Unionin yleisen tuomioistuimen tuomio 29.11.2012 — Hopf v. SMHV (Clampflex)

(Asia T-171/11) (1)

(Yhteisön tavaramerkki - Hakemus sanamerkin Clampflex rekisteröimiseksi yhteisön tavaramerkiksi - Ehdottomat hylkäysperusteet - Kuvailevuus - Asetuksen (EY) N:o 207/2009 7 artiklan 1 kohdan c alakohta - Erottamiskyvyn puuttuminen - Asetuksen N:o 207/2009 7 artiklan 1 kohdan b alakohta - Perusteluvelvollisuus - Asetuksen N:o 207/2009 75 artiklan)

2013/C 26/81

Oikeudenkäyntikieli: saksa

Asianosaiset

Kantaja: Hans-Jürgen Hopf (Zirndorf, Saksa) (edustaja: asianajaja V. Mensing)

Vastaaja: sisämarkkinoiden harmonisointivirasto (tavaramerkit ja mallit) (SMHV) (asiamies: K. Klüpfel)

Oikeudenkäynnin kohde

Kanne SMHV:n neljännen valituslautakunnan 19.1.2011 antamasta päätöksestä (asia R 1514/2010-4), joka koskee hakemusta sanamerkin Clampflex rekisteröimiseksi yhteisön tavaramerkiksi

Tuomiolauselma

1) Sisämarkkinoiden harmonisointivirasto (tavaramerkit ja mallit) (SMHV) neljännen valituslautakunnan 19.1.2011 antama päätös (asia R 1514/2010-4) kumotaan injektioruiskuja koskevilta osin.

2) Kanne hylätään muilta osin.

3) Hans-Jürgen Hopf vastaa omista oikeudenkäyntikuluistaan, ja hänet velvoitetaan korvaamaan puolet SMHV:n oikeudenkäyntikuluista. SMHV vastaa toisesta puolesta omia oikeudenkäyntikulujaan.

(1) EUVL C 145, 14.5.2011.
1)

Neuvoston asetusten (EY) N:o 2200/96, (EY) N:o 2201/96 ja (EY) N:o 1182/2007 soveltamissäännöistä hedelmä- ja vihannesalalla 21.12.2007 annetun komission asetuksen (EY) N:o 1580/2007, sellaisena kuin se on muutettuna 30.7.2010 annetulla komission asetuksella (EU) N:o 687/2010, 52 artiklan 2 a kohdan toinen alakohta kumotaan siltä osin kuin siinä säädetään, että ”toimintojen, jotka eivät ole varsinaisia jalostustoimintoja”, arvo sisältyy jalostettaviksi tarkoitettujen hedelmien ja vihannesten kaupan pidetyn tuotannon arvoon.